DEN NORSKE KIRKE Nygårdsveien 68, 3214 Sandefjord, Tlf 33 48 94 94

 **Bugården menighetsråd** E-post: post@sandefjord.kirken.no www: sandefjord.kirken.no

# REFERAT

Bugården menighetsråd avholdt sitt møte onsdag 26.februar 2025 kl 19.00 i menighetssalen, Bugården kirke

Til stede: Gunnbjørg Furuset, Silje Kandal Horntvedt, Fredrik Pettersen,
Anders Tho, Jørn Agnar Nicolaysen, Helge Ljosland,
Annbjørg Kasin Hønsvall, Marthe Henriksen, Linn Strømme Hummelvoll

Forfall: Olav Reitan, Anne-Lise Ramberg, Heidi Oddrun Dahle

Referent: Jørn Mat: Annbjørg Kveldstanker: Helge

Referatet sendes medlemmer, varamedlemmer, kontoret, prost, kirkeverge og ass. kirkeverge.

**S A K S L I S T E**

**SAK 06/25 GODKJENNING MØTEINNKALLING**

**SAK 07/****25** **GODKJENNING REFERAT 27.01.25**

**SAK 08/25 ORIENTERINGSSAKER**

**SAK 09 /2****5 FASTSETTELSE AV ÅRSREGNSKAP 2024 FOR BUGÅRDEN SOKN**

**SAK 10/25 ÅRSRPPORT BUGÅRDEN MENIGHET 2024**

**SAK 11/25 MANDAT OG SAMMENSETNING AV DIAKONIUTVALGET I BUGÅRDEN MENIGHET**

**SAK 06/25 GODKJENNING MØTEINNKALLING**

 **VEDTAK:** Innkalling godkjent

**SAK 07/25** **GODKJENNING REFERAT MR 27.01.25**

 **VEDTAK**: Referat godkjent

**SAK 08/25 ORIENTERINGSSAKER**

* **Staben**
* **Fellesrådet**
* **Gudstjeneste- og kulturutvalget**
* **Misjonsutvalget (referat vedlagt)**
* **Diakoniutvalget**
* **Kirkekino (referat vedlagt)**
* **Invitasjon samrådsmøte i Drammen 27.03.25 (invitasjon vedlagt)**
* **Menighetens årsmøte 26.03.25**
* **Frivilligfesten 28.02.25**
* **Fremdrift «Kirka vår» (helhetlig menighetsplan)** **(se 2 x vedlegg).**Arbeidsgruppa og staben jobber videre med de innspillene som kom frem på møtet. Vi må se på helheten i barne- og ungdomsarbeidet.
Samarbeid med Runar angående matservering.
Organisering av frivilligheten – nye frivillige.

**Innspill – åpen post:**

 **VEDTAK: Sakene tas til orientering**

**SAK 09 /25 FASTSETTELSE AV ÅRSREGNSKAP 2024 FOR BUGÅRDEN SOKN**

**Saksdokumenter:** Årsregnskap 2024 med Driftsregnskap, Investeringsregnskap, Balanse og Noter. Driftsregnskap 2024 spesifisert på avdelinger.

**SAKSORIENTERING:**

Menighetsrådet har fått oversendt regnskapet for 2024 til behandling. **Driftsregnskapet** til Bugården sokn viser et regnskapsmessig mindreforbruk (overskudd) på **kr 149.599. Investeringsregnskapet** har en udekket finansiering på kr 29.135. Investeringsregnskapet gjelder det nye aktivitetskjøkkenet og oppgradering av «hovedkjøkkenet».

Sett de to regnskapene i sammenheng står Bugården igjen med et netto overskudd på **kr 120.463,98.**

***Det er svært gledelig at vi kan avslutte regnskapet for 2024 med et slikt solid overskudd.***

Noen få utdypende forklaringer / kommentarer:

Det var budsjettert med at 4432-Kirkekoret kom til å få et overskudd på kr 20.000. Kirkekorets overskudd ble kr 13.217. Da er dette tatt hensyn til ved avslutningen av regnskapet slik at det blir det beløpet - kr 13.217 - som blir stående som avsetning til disposisjonsfond på avdeling 4432-Kirkekor.

De vesentligste differansene i regnskapet mot budsjett er:

4120-Annet menighetsarbeid har ca. kr 67 000 bedre driftsresultat enn budsjettert. Renteinntekter og økning i verdipapirer er ca. kr 17 000 høyere enn budsjett, Utleieinntekter er kr 15 000 høyere og tilskudd/gaver kr 25 000 høyere.

4420-Diakoni har ca. kr 40 000 bedre resultat, pga. mer gaver mottatt, og kostnadene er ca. kr 20 000 lavere enn budsjett.

4499-Loppa/Høstmarked har hatt ca. kr 34 000 mer inntekter/overskudd enn budsjettert

**VEDTAK**

Foreliggende driftsregnskap med et netto driftsresultat på kr 182 599, og et mindreforbruk på kr 149 599, ble vedtatt med forbehold om revisors godkjenning. Investeringsregnskapet med en udekket finansiering på kr -29 135 ble også vedtatt. Kr 29 134,77 overføres fra drift til investering for å dekke udekket finansiering i 2024. Det resterende mindreforbruket, kr 120 463,98 overføres til menighetens disposisjonsfond.

**SAK 10/25** **ÅRSRAPPORT BUGÅRDEN MENIGHET 2024 (vedlegg)**

**SAKSORIENTERING:** Årsrapport for Bugården menighet 2024 skal legges frem og godkjennes av MR sammen med årsregnskap. En samlet årsmelding med presentasjon av aktiviteter i menigheten legges frem på menighetens årsmøte 26.mars 2025.

**VEDTAK:**Årsrapport for Bugården menighet 2024 ble godkjent med de innspill til justeringer som ble vedtatt i menighetsrådet. Rapporten signeres av MR – leder og sendes revisor sammen med vedtatte driftsregnskap.

**SAK 11/25** **MANDAT OG SAMMENSETNING AV DIAKONIUTVALGET I BUGÅRDEN MENIGHET**

**SAKSORIENTERING**: I sak 42/24 fikk Linn Hummelvoll, Anders Tho og Anne-Lise Ramberg i oppdrag å utarbeide et forslag til mandat og sammensetning av et nytt diakoniutvalg i Bugården menighet.

Det er nå behov for å ha et praktisk og utøvende utvalg. Siden menigheten ikke har diakon, utføres mye av det diakonale arbeidet i Bugården av frivillige.

 **VEDTAK:**

Følgende mandat ble vedtatt**:**

Mandat for diakoniutvalget:

*Diakoniutvalget planlegger og gjennomfører det diakonale arbeidet i menigheten. Utvalget rapporterer til menighetsrådet.  Diakoniutvalget bistår i å rekruttere og følge opp frivillige i diakoniarbeidet. Utvalget består av én representant fra staben, én representant fra menighetsrådet og kontaktpersoner for de ulike diakonale tiltakene.*

Diakoniutvalget består av følgende medlemmer 2025- 2027:
Linn S. Hummelvoll (stab) Anders Tho (MR)
Bjørg Tho, Annbjørg Hønsvall, Anne-Lise Ramberg